קרוליין גודול

קרוליין קרויס גודול (באנגלית: Caroline Cruice Goodall; נולדה ב-13 בנובמבר 1959) היא שחקנית ותסריטאית אנגלייה. ב-1989 הייתה מועמדת לפרס של מכון הסרטים האוסטרלי (AFI) על תפקידה במיני-סדרה "קסידי", וב-1995 הייתה מועמדת לפרס על הופעתה בסרט "Hotel Sorrento". עוד בקולנוע שיחקה בסרטים "הוק" (1991), "סחרור מסוכן" (1993), "רשימת שינדלר" (1993), "חשיפה" (1994), "ים של חברים" (1996), "יומני הנסיכה" (2001) ו"המלבישה" (2015).

ביוגרפיה
גודול נולדה בלונדון לאב מו"ל ואם עיתונאית. היא למדה בבית סיינט לאונרדס-מייפילד. ב-1981 סיימה תואר BA בדרמה ואנגלית באוניברסיטת בריסטול יחד עם התסריטאי ג'רמי ברוק. גודול הייתה חברה בתיאטרון הלאומי לנוער.

קריירה
גודול הרבתה להופיע על במת התיאטרון. היא הצטרפה ללהקה השייקספירית המלכותית (RSC) ואחר כך לתיאטרון המלכותי הלאומי. עם הלהקה השייקספירית שיחקה בתפקיד ליידי אן במחזה "ריצ'רד השלישי" בסיור הופעות באוסטרליה יחד עם סר אנתוני שר, ובתפקיד היפטיה במחזה "Misalliance". עם התיאטרון הלאומי שיחקה בתפקיד רבקה במחזה "Command or Promise". היא גילמה את ג'ולייט ב"רומיאו ויוליה" בתיאטרון שו, כיכבה בתפקיד ויולה במחזה "הלילה השנים עשר" בתיאטרון מנצ'סטר רויאל אקסצ'נג'. עוד הופיעה בתפקיד סוזן בקומדיה "Susan's Breasts" מאת ג'ונתן ג'ם בתיאטרון רויאל קורט, ובהפקת הבכורה בארצות הברית של המחזה "משאלות נסתרות" מאת דייוויד הר.

ב-1991 נבחרה גודול על ידי סטיבן ספילברג להופיע בסרט "הוק". היא שיחקה בתפקיד הנבל קריסטל בסרט "סחרור מסוכן" (1993), בדמות אמילי שינדלר ב"רשימת שינדלר" (1993), ולצדו של מייקל דאגלס בסרטו של בארי לווינסון "חשיפה" (1994). באוסטרליה כיכבה גודול לצדו של ראסל קרואו בסרט "סוס בצבע כסף" משנת 1993, והייתה מועמדת לפרס השחקנית הטובה ביותר של מכון הסרטים האוסטרלי (AFI) על הופעתה בסרט "מלון סורנטו" ב-1995. לפני כן ב-1989 היא הייתה מועמדת לפרס AFI לשחקנית הטובה ביותר בסרט טלוויזיה או במיני-סדרה על הופעתה בסדרה "קסידי". ב-1996 כיכבה יחד עם פולין קווירק במיני-סדרה של ה-BBC "הפסלת". ב-1998 הייתה גודול מועמדת לפרס לוג'י לשחקנית הטובה ביותר על תפקידה ב-"A Difficult Woman" שזכתה בפרס המיני-סדרה הטובה ביותר בפסטיבל הסרטים של ניו יורק.

ב-1996 כיכבה גודול לצדו של ג'ף ברידג'ס בסרטו של רידלי סקוט "ים של חברים". ב-2001 הופיעה בתפקיד הלן תרמופוליס בסרט המצליח "יומני הנסיכה" של גארי מרשל, ושיחקה באותו תפקיד בסרט ההמשך "יומני הנסיכה 2: אירוסין מלכותיים" מ-2004. ב-2012 שיחקה גודול בסרט "חטיפה לאור יום" לצדם של ברוס ויליס והנרי קאביל. עוד השתתפה בסרטים אירופיים כגון "Urs Egger's Opernball" מ-1998, "אדון הגנבים" ו-"Épées Des Diamants". ב-2013 הופיעה גודול בסרט "נימפומנית" של לארס פון טרייר, וזכתה בפרס RIFF לשחקנית הטובה ביותר על הופעתה במותחן "The Elevator" של מאסימו קוליאטורה משנת 2014. בשנת 2015 שיחקה בתפקיד אלסבת' בומונט בסרט זוכה הפרסים "המלבישה" של ג'וסלין מורהאוס יחד עם קייט וינסלט וג'ודי דייוויס.

כתסריטאית כתבה גודול את "The Bay of Silence", ועיבוד לקולנוע של "Dreams of Leaving" מאת רופרט תומסון.

ב-2013 הופיעה גודול בתפקיד ססילי נוויל, הדוכסית מיורק, אמם של המלכים אדוארד הרביעי וריצ'רד השלישי, בסדרת הדרמה "מלכה לבנה" ובסדרת ההמשך "נסיכה לבנה" משנת 2017. ב-2016 היא גילמה את קלי פרוסט בסדרת המתח והריגול "Berlin Station".

חיים אישיים
ב-17 בספטמבר 1994 התחתנה גודול עם ניקולה פקוריני. לבני הזוג נולדו שני ילדים, ג'מה ולאוני. אחותה היא המפיקה ויקטוריה גודול הנשואה לבמאי והשחקן דאלאס קמפבל.

פילמוגרפיה
 שנה שם שם באנגלית תפקיד הערות 1978 The Moon Stallion אסטל סדרת טלוויזיה 1982 צ'ארלס ודיאנה Charles & Diana: A Royal Love Story אן בולטון סרט טלוויזיה 1985 Gems אן-מארי קולמן סדרת טלוויזיה 1985 רמינגטון סטיל Remington Steele ג'ני ביוקנן סדרת טלוויזיה (פרק אחד) 1986 אהבה גנובה Every Time We Say Goodbye סאלי 1988 לא יאומן כי יסופר Tales of the Unexpected הולי פווריל בפרק "Wink Three Times" 1988 רמפול Rumpole of the Bailey הלן דורוונט בפרק "Rumpole and the Quality of Life" 1989 After the War סאלי רגלן מיני-סדרה 1989 קסידי Cassidy צ'ארלי קסידי סרט טלוויזיה 1990 4 Play מרשה בפרק "Madly in Love" 1990 פוארו Agatha Christie's Poirot ליידי ירדלי בפרק "The Adventure of the Western Star" 1990 The Great Air Race איימי ג'ונסון סרט טלוויזיה 1991 Ring of Scorpio הלן סימונס סרט טלוויזיה 1991 Quantum Leap ד"ר לזלי אשטון בפרק "The Wrong Stuff" 1991 הוק Hook מוירה בנינג 1993 At Home with the Webbers קארן ג'יימס סרט טלוויזיה 1993 The Commish מאדי הודג'ס בפרק "Eastbridge Boulevard" 1993 סחרור מסוכן Cliffhanger קריסטל 1993 סוס בצבע כסף The Silver Brumby אליין מיטשל 1993 Screen One מנדי בפרק "Royal Celebration" 1993 Diamond Swords ליב גוסטבסון סרט טלוויזיה 1993 רשימת שינדלר Schindler's List אמילי שינדלר 1994 חשיפה Disclosure סוזן הנדלר 1995 מלון סורנטו Hotel Sorrento מג מויניהן 1995 ספיידר-מן Spider-Man ונסה פיסק סדרת טלוויזיה (2 פרקים) 1996 ים של חברים White Squall ד"ר אליס שלדון 1996 הפסלת The Sculptress רוזלינד לי מיני-סדרה 1997 Casualties אנני סאמרס 1998 A Difficult Woman ד"ר אן הרימן מיני-סדרה 1998 Rhapsody in Bloom דברה לומיס סרט טלוויזיה 1998 Opera Ball הת'ר פרייזר סרט טלוויזיה 1998 The Outer Limits רבקה בפרק "Promised Land" 1999 The Secret Laughter of Women ג'ני פילד 1999 Sex 'n' Death בלה סרט טלוויזיה 2000 Love and Murder סאלי לאב סרט טלוויזיה 2000 Trust אן טרוורס סרט טלוויזיה 2000 פרחים בשדה הקרב Harrison's Flowers ג'והנה פולק 2001 ערפילי אבלון The Mists of Avalon איגריין מיני-סדרה 2001 Murder in Mind ג'ואנה לידי בפרק "Neighbours" 2001 יומני הנסיכה The Princess Diaries הלן, אמא של מיה 2002 אני וגברת ג'ונס Me & Mrs Jones לורה באודן סרט טלוויזיה 2003 חשיפה Shattered Glass גברת דיוק 2003 איזי Easy סנדי קלארק 2004 חופשייה לאהבה Chasing Liberty מישל פוסטר 2004 יומני הנסיכה 2: אירוסין מלכותיים The Princess Diaries 2: Royal Engagement הלן, אמא של מיה 2004 חוף מבטחים Haven מיז קלייר 2005סוף הנהר River's End שרה ווטקינס 2005 שכונה בהפרעה The Chumscrubber גברת פרקר 2005 זירת הפשע CSI: Crime Scene Investigation ד"ר אמילי ראיין בפרק "Secrets & Flies" 2005 Alias אליזבת' פאוול בפרק "Bob" 2006 אדון הגנבים The Thief Lord אידה 2008 The Seven of Daran: Battle of Pareo Rock ליזה וסטווד 2009 האהבה היוונית שלי My Life in Ruins ד"ר טולן 2009 דוריאן גריי Dorian Gray ליידי ראדלי 2010 Pulse ג'ולייט רנדל סרט טלוויזיה 2011 האישה הטובה The Good Wife קים פלמיירי בפרק "Wrongful Termination" 2012 חטיפה לאור יום The Cold Light of Day לורי שו Mental דוריס גברת ביגס Mrs Biggs מיוריאל פאוול סדרת טלוויזיה 2013 מלכה לבנה The White Queen הדוכסית ססילי מיני-סדרה גוף שלישי Third Person ד"ר גרטנר The Elevator: Three Minutes Can Change Your Life קתרין נימפומנית Nymphomaniac פסיכולוגית Unity קריינות סרט דוקומנטרי 2014 רציחות במידסומר Midsomer Murders פנלופי קלדר בפרק "The Killings of Copenhagen" הטוב שבי The Best of Me אוולין 2015 The Daniel Connection ורוניקה אשלר המלבישה The Dressmaker אלסבת' בומונט The Return גברת וילסון סרט קצר 2016 חתול רחוב ושמו בוב A Street Cat Named Bob מרי הכתר The Crown ליידי דוריס בפרק "Pride & Joy"תחנת ברלין Berlin Station קלי פרוסט סדרת טלוויזיה; 9 פרקים 2017 נסיכה לבנה The White Princess הדוכסית ססילי מיני-סדרה 2018 לצוד את האויב Hunter Killer נשיאת ארצות הברית איילין דובר בקו האש Bulletproof שרלוט קרמל6 פרקים 2020 לשרוד Survive אמא של ג'יין סדרת טלוויזיה של קוויבי מפרץ הדממה The Bay of Silence מרסיה גם תסריטאית ומפיקה 2021 ציפורי גן עדן Birds of Paradise סאלין דורנד 2023 Treyder אלכס פטרסון סדרת טלוויזיה רוסית 2024 Sew Torn גרייס TBA The Islander הברונית

קישורים חיצוניים

הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בוגרות אוניברסיטת בריסטול
קטגוריה:בוגרי אוניברסיטת בריסטול
קטגוריה:תסריטאיות קולנוע בריטיות
קטגוריה:מפיקות קולנוע בריטיות
קטגוריה:בריטיות שנולדו ב-1959
קטגוריה:בריטים שנולדו ב-1959